**Zápisnica**

**č. 1/2023**

z rokovania Obecného zastupiteľstva obce Bukovce konaného dňa 16.2.2023

Program: Podľa pozvánky

Prítomní: Jaroslav Palička – starosta obce

 Mgr. Tatiana Kaščáková – poslankyňa OZ

 Darina Hančáková – poslankyňa OZ

 Peter Galajda – poslanec OZ

 Ing. Alexander Palička – poslanec OZ

 Miloš Mačoško – poslanec OZ

 Marek Bartko – poslanec OZ

 Michal Herila –poslanec OZ

Neprítomní: /

Prítomní za verejnosť: Mgr. Fedorík – riaditeľ ZŠ a MŠ Bukovce 80, J. Gojdič -kronikár

**K bodu č. 1**

Rokovanie obecného zastupiteľstva otvoril a viedol starosta obce Jaroslav Palička, ktorý pred schválením programu privítal na rokovaní všetkých prítomných.

Program rokovania OZ predložený starostom obce bol schválený všetkými prítomnými poslancami.

**K bodu č. 2:**

K plneniu uznesení z predchádzajúceho OZ zo dňa 16.12.2022. Starosta pozval Mgr. Fedoríka, aby podal správu o stave ZŠ a MŠ v Bukovciach.

Ostatné uznesenia z predchádzajúceho zasadnutia boli splnené alebo sú v plnení.

**K bodu č. 3.**

Za overovateľov zápisnice z rokovania boli predsedajúcim určení:

Peter Galajda

Marek Bartko

**K bodu č. 4.**

Za členov návrhovej komisie na návrh starostu obce boli verejným hlasovaním schválení poslanci Ing. Alexander Palička, Miloš Mačoško, Mgr. Tatiana Kaščáková

**K bodu č. 5**

Riaditeľ školy podal správu o stave ZŠ a MŠ Bukovce 80, zo správy vyplýva, že:

* Nie je možné pokryť všetky výdavky na chod základnej školy z normatívov ministerstva na žiakov. Podľa normatívov bolo vydelených na školu v roku 2022 cca 215 000 eur, výdavky na konci roka boli vo výške cca 275 000 eur. Nepredvídaný nárast výdavkov bol spôsobený najmä zvýšenými faktúrami za elektrickú energiu a plyn, rovnako aj úpravou platov zamestnancov podľa platných nariadení a zákonov, pričom  nedošlo k zvýšeniu normatívu na žiaka. Schodok sa podarilo vykryť dodatočnými dohodovacími konaniami s ministerstvom, ktoré nakoniec poskytlo dodatočnú dotáciu. Do roku 2023 bolo prenesených 2400 eur /prebytok/, ktoré sú určené na revíziu a opravu elektroinštalácie a plynových rozvodov
* Materská škola, školský klub a školská jedáleň sú financované z originálnych kompetencií obce a teda priamo z rozpočtu obce. Výdavky sa na mesačnej báze pohybujú od cca 9000 do cca 10 500eur, v závislosti od možnosti čerpania príspevkov z projektov na zamestnancov.
* V súvislosti so školskou jedálňou bol prejednaný návrh poslanca Michala Herilu ohľadom možnosti varenia v školskej jedálni aj jedla pre obyvateľov obce. Riaditeľ školy informoval, že podmienky hygieny na varenie aj pre verejnosť sú veľmi prísne a nie je možné variť jedlo súčasne pre verejnosť aj pre žiakov. Poslanci zhodnotili, že ponuka donášok jedla na trhu je taká veľká, že možnosť varenia obedov je veľmi otázna z pohľadu efektívnosti aj dlhodobej udržateľnosti. Do budúcna to však nie je vylúčene, len je potrebné nájsť vhodnú formu, ktorá bude vyhovovať aj podmienkam hygieny a preveriť reálny záujem, zhodnotiť danú možnosť z ekonomického hľadiska.
* Aktuálne má škola 76 žiakov, minimálny počet žiakov, aby škola dokázala pokryť výdavky je 86, podobný stav sa odhaduje aj na najbližšie 2-3 roky.
* Jaroslav Gojdič navrhol, aby sa rodiny motivovali odmenou za zápis na školu v Bukovciach a týmto spôsobom, aby sa podporil počet žiakov v škole. Starosta odpovedal, že zatiaľ sa o tomto spôsobe neuvažuje.

**K bodu č. 6.**

OZ berie na vedomie informáciu od kronikára Jaroslava Gojdiča ohľadom zostavovania kroniky:

* Starú kroniku bolo nevyhnuté dať previazať, toho času je v Košiciach kde ju renovujú
* Bola vyrobená kniha s fotografiami, ktorá zachytáva život v obci, kniha bude k dispozícii k nahliadnutiu na OcÚ Bukovce.
* Kronikár zbiera informácie a podklady v štátnych archívoch, venuje sa aj téme židovstva v obci aj spisom z komunistického režimu.

Starosta poprosil kronikára, aby priniesol všetky podklady a vyčíslil doterajšie náklady na písanie kroniky.

**K bodu č. 7**

V tomto bode starosta obce informoval o podaných a získaných žiadostiach a projektoch:

1. Žiadost o príspevok pre projekt **Sadíme stromy pre našu budúcnosť v obci Bukovce** v grantovom programe  **Zasaď strom za svoj klub** bola schválená Nadaciou Tipsport , dotáciu vo výške 2650 eur obec získala na výsadbu stromov v okolí multifunkčného ihriska
2. Fond na podporu umenia schválil dotáciu na žiadosť Modernizácia knižice v Bukovciach v rámci výzvy menšia knižničná infraštruktúra na účel realizácie skvalitnenia interiérového vybavenia pre používateľov knižníc. Dotácia je vo výške 2500 eur
3. Opakovane boli podané žiadosti na výstavbu chodníkov cez PSK, prioritne sa bude riešiť chodník od školy až na koniec dediny popri hlavnej ceste v smere na Medzilaborce.
4. Opätovne bude podaná žiadosť na envirofond na výstavbu kanalizácie. Investícia je vo výške 2444 000 eur, k žiadosti je nevyhnutné priložiť zmluvu s VVS, že v prípade ak sa vybuduje kanalizácia, VVS si ju zoberie do správy.
5. Ohľadom výstavby bytových jednotiek sa vedú rokovania s novým investorom ohľadom výstavby, nový investor navrhol novú lokalitu na výstavbu.
6. Ohľadom projektu Rekonštrukcia obecného domu, zmluva o NFP nebola zatiaľ podpísaná, riadiaci orgán si vyžiadal dodatočné podklady k verejnému obstarávaniu, čakáme za jeho oficiálnym stanoviskom

**K bodu č. 8**

Informácia o vyúčtovaní Mikuláša a Volejbalu

Náklady na akciu Mikuláš predstavovali 1465,65 eur vrátane balíčkov pre deti. Náklady na akciu Volejbalový turnaj predstavovali 141,80 eur.

**K bodu č. 9**

Náklady na akciu Zabíjačka predstavovali 3121,75 eur

**K bodu č. 10**

K podaniu žiadosti na Envirofond ohľadom kanalizácie je nevyhnutná príloha – zmluva s VVS o tom, že po vybudovaní kanalizácie si ju VVS zoberie pod svoju správu. Obec dostala len vzor zmluvy, ktorý nebol vyplnený úplne, je potrebné dohodnúť sa na podmienkach a zastupiteľstvo ešte raz prerokuje túto zmluvu dodatočne na mimoriadnom zasadnutí.

**K bodu č. 11**

V bode Diskusia starosta informoval OZ, že nie je možné v časti osady pri bytovke vyvážať komunálny odpad v KUKA nádobách, lebo je tam zlý prístup pre smetiarske vozidlo. Preto je nevyhnutné, aby v tejto časti osady zostal ešte veľkokapacitný kontajner, kým sa nespraví cesta. V dolnej časti osady, pri ceste všetci už používajú KUKA nádoby. OZ súhlasilo s ponechaním veľkokapacitného kontajnera v hornej časti osadu na nevyhnutnú dobu.

Starosta predniesol návrh na schválenie členov do školskej rady. Do školskej rady boli schválení dvaja členovia - Mgr. Tatiana Kaščáková a Michal Herila.

Poslanec Michal Herila navrhol odmenu za úspešnú reprezentáciu obce v biatlone pánovi Murdzikovi. OZ schválilo odmenu vo výške 200 eur.

Michal Herila navrhol, aby sa k pozvánke prikladali podklady o ktorých sa na zastupiteľstve rokuje (aby neboli len k nahliadnutiu na OcÚ). OZ jednomyseľne odsúhlasilo návrh.

Poslanec ďalej navrhol akciu pingpongový turnaj, ktorý by sa mal konať 8.4.2023 v telocvični. OZ túto akciu schválilo.

Poslanec M. Herila navrhol, aby bol zostavený plán akcií na príslušný rok. Starosta odpovedal, že všetko závisí od financií, keďže obec má zvýšené náklady na energie a chce sa zapájať aj do projektov a potrebuje na spolufinancovanie. Plán akcii, sa bude schvaľovať priebežne.

Mgr. Tatiana Kaščáková si vyžiadala informáciu o voľbe hlavného kontrolóra. Starosta informoval, že výzva na hlavného kontrolóra trvá do 24.4.2023, následne bude voľba.

Mgr. Tatiana Kaščáková navrhla, že akcia ako aj sprievodný program pri realizácii projektu Tipsportu – Sadíme stromy pre našu budúcnosť v obci Bukovce, by sa mohla konať na Deň Zeme 22.4.2023, rovnako navrhla, aby akcia mala aj edukatívny charakter a aby boli pozvaní hostia zo spoločností enviro alebo aj Fúra, ktorí by mohli účastníkom prednášať o triedení odpadu alebo aj pripraviť program pre deti formou hry. Je potrebné zapojiť aj MŠ a ZŠ v Bukovciach.

Poslankyňa informovala OZ aj o pripravovaných a prebiehajúcich výzvach:

Fond na podporu umenia – Akvizícia knižníc, je možné požiadať o grant na nákup kníh pre knižnicu. Vo februári bude vyhlásená výzva na energodotácie, do ktorej by sme sa mohli zapojiť, aby sa nám refundovala časť nákladov na energie. V marci by mala byť vyhlásená výzva z Okresného úradu na Regionálny príspevok, je potrebné pripraviť podklady k žiadosti. Rovnako by mali byť vyhlásené výzvy PSK.

Do diskusie sa zapojil aj Jaroslav Gojdič s otázkami, či sa plánuje v obci činnosť futbalového klubu a zapojenie sa to súťaží. Starosta mu odpovedal, že nie kvôli nízkemu záujmu hráčov. Ďalšou otázkou bolo či sa neuvažuje, že na cestu na cintorín by sa umiestnila značka, že cesta je určená len pre vozidlá s osobami zťp a dovolený vjazd pre všetky auta by bol len počas dušičiek, aby sa cesta neničila. Starosta odpovedal, že sa o tom neuvažuje.

**K bodu č. 12**

V tomto bode starosta obce požiadal predsedu návrhovej komisie, aby prečítal návrh na uznesenie, ktorý bol následne schválený.

**K bodu č. 13**

V závere starosta obce poďakoval prítomným z účasť a zasadnutie ukončil.